**Tárgy:** a 0114/26 helyrajzi számú területre készült telepítési tanulmányterv megtárgyalása és elfogadására

**ELŐTERJESZTÉS**

**Csemő Község Képviselő-testületének**

**2024. február 27-én tartandó ülésére**

**Tisztelt Képviselő-testület!**

A képen vázlat, rajz, térkép, diagram látható

Automatikusan generált leírás

A Szabó dűlőben található 0114/26 helyrajzi számú telek (korábban Tót Pista tanyája, most Takács Horses) új tulajdonosa, Takács Csaba kezdeményezte az ingatlanára vonatkozó építési előírások módosítását.

Az eljárás rendje:

A településrendezési eszközök készítése, módosítása az önkormányzatok kizárólagos hatásköre, ezért abban az esetben, ha egy ingatlan tulajdonosa vagy fejlesztője szeretne tervet készíteni, vagy módosítani, azt az önkormányzattal kötött településrendezési szerződés alapján teheti. Az épített környezet alakításáról és védelméről szóló 1997. évi LXXVIII. törvény 30/A. §-a tartalmazza a településrendezési szerződésre vonatkozó előírásokat. A szerződés tárgya a településrendezési terv kidolgozásának, valamint azon költségeknek a cél megvalósítója általi átvállalása, melyek a cél megvalósításának előfeltételei vagy következményei, és azok megvalósítása az önkormányzatot terhelné.

a fejlesztési terület elhelyezkedése Csemő közigazgatási területén belül

A településrendezési szerződés megkötése előtt a települési önkormányzat képviselő-testülete dönt a cél megvalósítója által készített telepítési tanulmányterv elfogadásáról.

A tanulmányterv vizsgálja, hogy a tervezett fejlesztés megvalósításához pontosan milyen módosításra van szükség és annak a jogszabályi keretei adottak-e, valamint vizsgálja azt, hogy a megvalósítás infrastruktúra feltételei biztosítottak-e; megalapozza a településrendezési szerződést. Tartalmazza ezeken túl a fejlesztési cél ismertetését, hogy az önkormányzat pontos képet kapjon róla, és felelősen dönteni tudjon, támogatja-e.

A tanulmányterv elfogadása után kerülhet sor a településrendezési szerződés tartalmát illető megállapodásra. Az önkormányzat a szerződésben arra vállal kötelezettséget, hogy a településrendezési eljárást megindítja és az előírásoknak megfelelően lefolytatja.

Jelen fázisban a telepítési tanulmánytervről kell döntést hozni, mely az előterjesztés melléklete.

A fentiek megtárgyalása után kérem a Tisztelt Képviselő-testületet, hogy a határozati javaslatot elfogadni szíveskedjen.

**Határozati javaslat:**

Csemő Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 30/A. § (2) bekezdésben meghatározott feladatkörében eljárva úgy dönt, hogy a benyújtott telepítési tanulmánytervet elfogadja, az abban szereplő fejlesztési célokat támogatja.

A képviselő-testület felhatalmazza az alpolgármestert, hogy a településrendezési eszközök módosítása érdekében településrendezési szerződést kössön.

Határidő: azonnal

Felelős: alpolgármester

Csemő, 2024. február 22.

|  |  |
| --- | --- |
| ……………………………………….. | ……………………………………….. |
| Bögös István  alpolgármester | dr. Kovács Tímea  jegyző |

melléklet:

telepítési tanulmányterv